Diari Oficial de la Generalitat Valenciana


Sumari del DOGV 3160, del 13-01-1998 (1998/235)

DECRET 315/1997, de 24 de desembre, del Govern Valencià, pel qual accepta la cessió gratuïta de la propietat de l'immoble de 6.890 m2 de superfície, situat a la partida Rubial de Villena, destinat a centre de salut, realitzada per l'ajuntament d'aquest municipi.
----------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/12/24/315/dof/vci/html**

### Dades del document

Número de DOGV
:   3160

Data del DOGV
:   13-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/235


Data del document
:   24-12-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 315/1997, de 24 de desembre, del Govern Valencià, pel qual accepta la cessió gratuïta de la propietat de l'immoble de 6.890 m2 de superfície, situat a la partida Rubial de Villena, destinat a centre de salut, realitzada per l'ajuntament d'aquest municipi. [1998/X235]
  
L'Ajuntament de Villena, en la sessió plenària del dia 30 de desembre de 1996, acordà la cessió gratuïta a la Generalitat Valenciana de la propietat de l'immoble de 6.890 m2, situat a la partida del Rubial, propietat de l'ajuntament.
  
La cessió es realitza amb la finalitat determinant que s'hi construesca un centre sanitari integral.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià en la reunió del dia 24 de desembre de 1997,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament de Villena, de l'immoble de 6.890 m2 de superfície, situat a la partida Rubial, que confronta: nord i oest, resta de la finca matriu propietat de l'ajuntament; sud, carretera A-400 de Caudete a Villena, i est, propietat de Serlintra, SL.
  
Aquesta finca es troba inscrita en el Registre de la Propietat de Villena, tom 1.177, llibre 663, foli 54, finca núm. 56.911.
  
Article 2
  
La cessió gratuïta efectuada per l'Ajuntament de Benidorm es fa amb la condició de destinar l'immoble a la construcció d'un centre sanitari integral.
  
Article 3
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 24 de desembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI